Държавен вестник, бр. 96, 2012 г., стр. 154

СТР.  154	
Д Ъ Р Ж А В Е Н  В Е С Т Н И К 	
БРОЙ  96
с функции по водите се характеризира както 
с добри практики, така и с някои проблеми. 
Като добри се оценяват взаимоотношенията 
и координацията със сдруженията за напоява­
не, с ВиК дружествата (с едно изключение), с 
Главна дирекция „Гражданска защита“ в МВР. 
Известни затруднения има при общуването 
с Министерството на земеделието и храните, в 
частност с „Напоителни системи“, и с концесио­
нерите за рибовъдство. Според интервюираните 
„проблемите в голяма степен произтичат от 
несъвършенства в нормативната уредба, като 
например: липса на приета регламентирана 
методика за заплащането на услугата „водо­
подаване“ на потребителите, намиращи се под 
съоръжения, стопанисвани от предприятието; 
недостатъци в нормативната уредба относно 
прилагане на Закона за рибарство и аквакул­
тури, които създават проблеми при общуване 
с концесионерите на язовири за рибовъдство, 
например при намаляване на водни нива на 
язовири по време на ремонтни дейности. 
Анализ на финансовото състояние на Пред­
приятието не може да бъде извършен, тъй като 
то не формира самостоятелен счетоводен баланс. 
По данни на НЕК ЕАД осреднените годишни 
разходи на „Язовири и каскади“ за периода 
2008 – 2010 г. са следните: по инвестиционна 
програма – 6,3 млн. годишно, по ремонтна 
програма – 4,9 млн. лв., и по издръжка на 
предприятието – 33,6 млн. лв. Тези разходи 
обхващат всички дейности на предприятие­
то – стопанисване на язовири, язовирни стени, 
деривации и водохващания, експлоатация на 
каскади и хидровъзли, поддръжка и ремонт на 
приватизирани каскади. 
3.4. Основни изводи 
ВиК оператори 
Анализ на капацитета 
Пазарните позиции на дружествата, предос­
тавящи услуги във водния сектор, се определят 
от монополното предлагане на стока с много 
ниска степен на еластичност на потреблението. 
Предоставянето на водоснабдителните услу­
ги от ВиК операторите зависи от наличността 
и техническото състояние на водопроводната 
мрежа, както и от качеството на питейната 
вода. Въпреки добрия териториален обхват на 
водопроводната мрежа и сравнително доброто 
качество на водата изключително високата 
степен на амортизация на водопроводите е 
фактор, който може да бъде сериозна заплаха 
за нормално функциониране на дружествата 
през следващите години. 
При отвеждането и пречистването на от­
падъчни води предоставянето на услугата в 
най-голяма степен зависи от наличието на 
техническа инфраструктура.
Преобладаващата правна форма на собстве­
ност на ВиК операторите – дружества с ограни­
чена отговорност – не съответства на мащаба 
на дейността, не отчита адекватно участието на 
общините и не създава благоприятни условия 
за добро корпоративно управление. 
Общата численост на персонала в дружества­
та, въпреки неговата благоприятна образовател­
на и квалификационна структура, не съответства 
на изпълнявания обем дейности. Съществуват 
резерви за оптимизиране на числеността на 
персонала в съчетание с въвеждане на съвре­
менни системи за управление на персонала. 
ВиК дружествата досега са започнали да 
развиват предимно дефанзивния си институ­
ционален капацитет. 
Развитието на стратегическия институциона­
лен капацитет е изоставаща задача. Само при 
eксплоатационната дейност и управлението на 
човешките ресурси достигнатото ниво може да 
се характеризира като средно, което се асоции­
ра с реформи на съответните елементи, които 
са започнати, постигнатите резултати от тях 
показват, че е постигнат значителен напредък, 
но са необходими допълнителни усилия, докато 
се постигне състояние на завършеност. 
Самооценката на капацитета на дружествата 
за извършване на инвестиционна дейност на 
проектен принцип е незадоволителна. 
По данни на ВиК операторите в общия 
случай, когато община кандидатства за проект 
във водния сектор, тя рядко съгласува своите 
намерения с ВиК дружеството. Като цяло об­
щините разкриват намеренията си пред водни­
те оператори в най-ранната фаза на проекта 
(възникването на неговата идея) и в последния 
етап, когато трябва да се приеме изградената 
инфраструктура. Изборът на консултантски 
екип и на строител, както и изготвянето на 
тръжната документация са сред етапите, ко­
ито много рядко се съгласуват с компаниите, 
предоставящи водоснабдителни услуги. 
Не съществува връзка между големината на 
дружеството и нивото на „съгласуваност“ между 
ВиК дружеството и съответните общини. Ин­
тересно е да се отбележи, че ВиК дружествата, 
които са общинска собственост, не се ползват 
с привилегии при съгласуване на намеренията 
на общините с тях. 
Повече от половината от ВиК дружествата, 
представили информация, чрез която оценяват 
собственото си развитие, са декларирали го­
товност за участие в реализацията на инфра­
структурни проекти, ако тяхното участие се 
насърчава. Желаните форми на насърчаване на 
участието са: получаването на финансова помощ 
и подкрепа от трети страни; изграждането на 
звена, които да имат капацитет да разработват 
необходимата документация; осъществяване на 
по-добра комуникация между институциите, 
както и промяна в нормативната уредба. Сроко­
вете за реализиране на предложените промени 
варират значително: от 3 месеца до 10 години. 
Нерегламентираните отношения във връзка 
със собствеността и управлението на активите 
между собственика на инфраструктурата и опе­
ратора, който предоставя ВиК услуги, е една 
от основните причини за ниското равнище на 
изпълнение на планираните инвестиции през 
последните години.